РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 33

от заседание на комисия ”Управление на собствеността”
към Пленума на Висшия съдебен съвет, проведено на 10.10.2018 г.

Днес, 10.10.2018 г., сряда, от 10,30 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Управление на собствеността” към Пленума на Висшия съдебен съвет, в състав:

                                                        ПРЕДСЕДАТЕЛ:  Евгени Диков						                        ЧЛЕНОВЕ:           Олга Керелска
                                                                                      Пламена Цветанова
                                                                                      Боян Новански
                                                                                      Огнян Дамянов
                                                                                                                                                                                                                                                                  
	ОТСЪСТВА: Стефан Гроздев.

           От администрацията на ВСС присъстват: Владимир Димитров – и.д. началник отдел „Управление на собствеността”, дирекция „Управление на собствеността на съдебната власт”, инж. Дениза Павлова – началник отдел „Инвестиции и строителство”  в дирекция „Управление на собствеността на съдебната власт” и Мая Атанасова - главен експерт - юрисконсулт в дирекция „Правна”.

	По т. 1 присъстват  г-н Иван Шейтанов – председател на Районен  съд – Асеновград и г-н Янко Чавеев – председател на Районен съд – Самоков.

ПО ДНЕВНИЯ РЕД:

I. Поканени в заседание на Комисия „Управление на собствеността“:

1. ОТНОСНО: Среща с г-н Иван Шейтанов – председател на Районен  съд – Асеновград и г-н Янко Чавеев – председател на Районен съд – Самоков в изпълнение на решение на КУС по протокол № 32/03.10.2018 г., т. 8.3.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

1.1.	ПРИЕМА за сведение информацията от административния ръководител на Районен съд - Асеновград относно възникналите трудности, предприетите действия и очакваните резултати във връзка с реализация на обект: „Основен ремонт по преустройство на част от обществена сграда на пл."Акад.Николай Хайтов" № 8 в гр.Асеновград за нуждите на съдебната власт".
1.2.	ПРИЕМА за сведение информацията от административния ръководител на Районен съд - Самоков във връзка с реализиране на обект: „Основен ремонт на покрива на Съдебната палата гр. Самоков" и възможността за осъществяване на мерки за обследване за енергийна ефективност на съдебната сграда.
1.3.	ВЪЗЛАГА на дирекция „Управление на собствеността на съдебната власт“ да изготви писмо до кмета на Община – Самоков относно предоставяне на информация във връзка с тяхно проектно предложение по Оперативна програма „Региони в растеж“ 2014 - 2020.

ІІ. Инвестиционна дейност:

2. ОТНОСНО: Актуализация на Инвестиционната програма по § 51-00 „Основен ремонт на ДМА“ на Висш съдебен съвет за 2018 г.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

	2.1. ОДОБРЯВА актуализирано поименно разпределение на разходите по §51-00 „Основен ремонт на дълготрайни материални активи“ на органите на съдебната власт за 2018 г. – нови обекти и намаляване утвърдените средства за 2018 г. от 18 478 688,00 лева, утвърдени съгласно т. 65 на протокол № 19/05.07.2018 г. на Пленума на ВСС, на 18 031 488,00 лева, като увеличава с 446 000 лева неразпределения резерв за непредвидени и неотложни разходи по бюджета на съдебната власт, утвърден със ЗДБРБ за 2018 г., а за сумата в размер на 1 200 лева по §52-00 са извършени корекции.
	2.2. ИЗПРАЩА решението по т. 2.1. от настоящия протокол на Комисия „Бюджет и финанси“, за съгласуване.
	2.3. Предлага на Пленума на Висшия съдебен съвет да вземе следното решение:
	УТВЪРЖДАВА актуализирано поименно разпределение на разходите по §51-00 „Основен ремонт на дълготрайни материални активи“ на органите на съдебната власт за 2018 г.
	2.4. ВНАСЯ предложението като редовна точка в следващо редовно заседание на Пленума на Висшия съдебен съвет, след съгласуване с Комисия „Бюджет и финанси“.

3. ОТНОСНО: Писмо от председателя на Административен  съд – Благоевград с рег. № ВСС-6210/17/01.10.2018 г. относно завишаване на утвърдените с решение на Пленума на ВСС по протокол №6/01.03.2018 г., финансови средства по §51-00 „Основен ремонт на ДМА“.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

3.1. ОТЛАГА вземането на решение по т. 3 от настоящия дневен ред за следващо заседание на комисията.
3.2. ВЪЗЛАГА на дирекция „Управление на собствеността на съдебната власт” да направи анализ на количествено-стойностната сметка, представена от административния ръководител на Административен  съд – Благоевград за обект: „Основен ремонт, преустройство и пристройка с асансьор към сграда, находяща се в гр. Благоевград, ул. „Крали Марко“ № 2, за нуждите на Административен съд – Благоевград и Районна прокуратура – Благоевград“.

4. ОТНОСНО: Предложение за провеждане на съвместни заседания на Комисия „Управление на собствеността“ и Комисия „Бюджет и финанси“ относно предоставяне на средства за текущи ремонти в сгради на съдебната власт по искания на административните ръководители.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

4.1. ПРИЕМА предложението в доклада на инж. Дениза Павлова, началник на отдел „Инвестиции и строителство“, дирекция „УССВ“, за провеждане на съвместни заседания с Комисия „Бюджет и финанси“, относно подобряване на ефикасността  при отпускане на средства за текущи ремонти в съдебните сгради.
4.2. Предлага на Комисия „Бюджет и финанси“ да обсъди направеното предложение за подобряване на ефикасността при отпускане на средства за текущи ремонти в съдебните сгради на съвместно заседание с Комисия „Управление на собствеността“.

III. Текущи ремонти 

5. ОТНОСНО: Писмо от Административния ръководител – председател на Окръжен съд – Добрич с рег. № ВСС – 842/03.07.2018г. във връзка с искане за отпускане на средства за неотложни ремонтни дейности в сградата на съда.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

5.1. ПРИЕМА за необходимо и целесъобразно осигуряване на средства за извършване на планирани текущи ремонтни работи в сградата на Съдебна    палата – Добрич. Стойността на разхода е определена на 5 378 (пет хиляди триста седемдесет и осем) лева с ДДС, съгласно най-ниските ценови предложения /оферти/. Средствата следва да се предвидят по параграф §10-30 „Текущ ремонт“.

Мотиви 1:
Компрометирани участъци по стени и тавани, износени участъци по повърхността на съществуващата ламинатна подова настилка в сградата на Съдебна палата – Добрич (видно от приложения снимков материал към искането). 

5.2. Решението да се изпрати на комисия „Бюджет и финанси” за корекция на бюджета на Окръжен съд – Добрич.

6. ОТНОСНО: Писмо от Административния ръководител – председател на Окръжен съд – Сливен с рег. № ВСС – 10922/04.09.2018г. във връзка с искане за отпускане на средства за извършване на неотложни ремонтни дейности на обществена тоалетна и помещения находящи се в сградата на съда.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

      6.1. Извършването на разход за авариен текущ ремонт на санитарен възел в Окръжен съд Сливен е аварийно необходимо. Стойността на разхода е  определена  на  12 067 лв. с ДДС, съгласно най-ниската оферта – на „ДИНО“ ЕООД.
   Мотиви: Санитарният възел за обществено ползване в сградата на съда не е ремонтиран от построяването ѝ през 1960 год. – вече 58 години. Има течове на отпадни води, кърпене е невъзможно. Необходим е ремонт на целия възел. Приложени са три оферти и констативен протокол от здравната инспекция. Разходът е крайно наложителен и аварийно необходим.
      6.2. Решението да се изпрати на комисия „Бюджет и финанси” за  корекция на бюджета на  Окръжен съд  Сливен.

7. ОТНОСНО: Писмо от Административния ръководител – председател на Административен съд – Перник с рег. № ВСС – 5414/14.05.2018г.. във връзка с искане за отпускане на средства за смяна на дограмата в сградата на съда.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

7.1. ПРИЕМА за необходимо и целесъобразно извършване на строително–монтажни дейности свързани с основно обновление, обхващащо смяна дограма на стълбището, монтиране на AL врата с „Антипаник“ дръжка, смяна дограмата на 22 прозореца на четвъртия от четвъртия етаж и на 8 прозореца на в съдебни зали в сградата Съдебна палата гр. Перник. Стойността на разхода е определена на 33 530,00 (тридесет и три хиляди петстотин и тридесет) лева с включен ДДС, съгласно най-ниската оферта, предложена от „РЕАЛ Строй Транс“ ЕООД. Средствата следва да се предвидят по параграф §10-30 „Текущ ремонт“.

Мотив 1:
Сградата на съдебна палата е с две стълбищни клетки, прозорците на които са ѝ част от фасадата на сградата и са изпълнени с метална дограма. Към настоящия момент единствено четвъртия етаж от цялата сграда е с метална дограма. Същата не е подменяна от изграждане на сградата и въвеждането ѝ в експлоатация през 1982г. Предвид въздействията на околната среда и дългият срок на експлоатация са влошени експлоатационните характеристики на металната дограма на прозорците (видно от приложения снимков материал). Същата е изкривена, без уплътнения и ръждясала, т. е. състоянието ѝ не отговаря на основните изисквания на чл. 169, ал. 1, т.6 за икономия на енергия и топлосъхранение. 

Мотив 2:
При смяната на дограмата в северозападното стълбище е предвидено монтиране на AL врата с „Антипаник“ дръжка, за осигуряване на пътя на евакуация в случай на пожар или друго настъпила бедствие и в съответствие с изискванията на чл.43, ал.1 от Наредба № Iз-1971 от 2009г. /за строително-технически правила и норми за осигуряване на безопасност при пожар/ и на основание чл. 14, ал. 1, т. 4 от Наредба № 8121з-647 от 1 октомври 2014 г. /за правилата и нормите за пожарна безопасност при експлоатация на обектите/. 

7.2. Решението да се изпрати на комисия „Бюджет и финанси” за корекция на бюджета на Административен съд – Перник.

8. ОТНОСНО: Изпълнение решение по т. 15 по Протокол № 24/18.07.2018г. от заседание на Комисия „Бюджет и финанси“ във връзка с върната преписка за изясняване на мотивирано предложение придружено с относими документи и приложения.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

  8.1. ПОТВЪРЖДАВА Решение по т. 15 от Протокол № 24, взето на заседание на 11.07.2018 г. на Комисия „Управление на собствеността“.
8.2 ПРЕДЛАГА на Комисия „Бюджет и финанси“ да вземе предвид  неотложната необходимост за осигуряване на средства за подмяна на изгорели платки и вътрешни климатични тела на климатична инсталация в Районен съд и Районна прокуратура Своге. Стойността на разхода е определена на  29 960 лв. с ДДС, съгласно оферта на „Клима Ин Груп Интернешънъл“ ООД. Средствата следва да се предвидят по параграф §10 „Текущ разход“.

Мотиви 1:
Сградата е сравнително нова и без климатизацията нормалният процес на работа не може да се осигури както през летния, така и през зимния период на годината.

Мотиви 2:
Направени са запитвания към повече от 10 фирми за ремонта на климатична система VRF SANYO. Отговор на направеното запитване е даден от 5 (пет) фирми, 4 (четири) от тях отказват „да извършат ремонт на климатична система SANYO“. Единствено от „Клима Ин Груп Интернешънъл“ ООД – официален представител и вносител на климатични системи SANYO, са депозирали ценово предложение (ценово предложение е с единични цени по позиции). 

Мотив 3: 
С писмо изх.№ 438/03.10.2018г. от Районен съд гр. Своге е предоставена обобщена справка за вида, количеството и сумите на отделните елементи, включени в искането за увеличение на бюджета на РС Своге по параграф 10-30 „текущ ремонт“, а именно:
1.	Доставка и подмяна на 1 брой  HIC module – 2656,80 лева;
2.	Доставка и подмяна на 1 брой  FILTER PCB – 4168,80 лева;
3.	Доставка и подмяна на 1 брой трифазен изправител – 362,40 лева;
4.	Доставка и подмяна на 14 броя вътрешно високо-стенно тяло –21571,20 лева /14 бр. по 1540,80 лв./
5.	Доставка и подмяна на 1 брой  климатик „TREO 18“ за сървърно помещение – 1200,00 лева.
Обща стойност на искането – 29 959,20 лева с ДДС 

8.3. ИЗПРАЩА решението от настоящия протокол на комисия „Бюджет и финанси” по компетентност.
8.4. ИЗПРАЩА решението от настоящия протокол на административния ръководител на РС Своге, за сведение.

9. ОТНОСНО: Писмо от Административния ръководител – председател на Районен съд – Мадан с рег. № ВСС – 7858/22.06.2018г. във връзка с искане отпускане на средства за неотложни ремонтни дейности по сградата на съда.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

 9.1. ПРИЕМА за неотложно, необходимо и целесъобразно осигуряване на средства за извършване на неотложен текущ ремонт на рушаща се мазилка на стената на стълбищната площадка към сградата на РС – Мадан и стената към подхода на съда, чрез монтиране на циментови плочи върху метални профили анкерирани в стената и боядисани с водоустойчива боя. Стойността на разхода е определена на 4 026,00 лв. с ДДС, съгласно най-ниската оферта, предложена от „Пласт трансстрой“ ЕООД. Средствата следва да се предвидят по параграф §10-30 „Текущ ремонт“.

Мотиви 1:
Увредената мазилка пада директно върху тротоара и представлява опасност за живота и здравето на гражданите посещаващи сградата на съда или преминаващите по тротоара граждани. Необходимо е в най-кратки срокове да бъдат предприети необходимите действия за отстраняване на причинените увреждания по стените на стълбищната площадка към сградата и стената към подхода на съда, в съответствие с изискванията по чл. 195, ал.1 и 3 от Закана за устройство на територията /ЗУТ/, касаещи задълженията на собствениците на строежите да ги поддържат в техническо състояние, отговарящи на основните изисквания по чл. 169, ал.1 и 3 от ЗУТ. 

Мотиви 2:
При извършените неотложни строително –ремонтни дейности в сградата на РС – Мадан през 2017г. стената на стълбищната площадка към сградата на съда и стената към подхода на съда не са включени в предвидените дейности по спецификацията към договора (Приложение към раздел I, Количествено – стойностна сметка) и Протокол №1 (обр.19) за завършени и подлежащи на заплащане видове СМР.

9.2. Решението да се изпрати на комисия „Бюджет и финанси” за корекция на бюджета на Районен съд – Мадан.

10. ОТНОСНО: Писмо от Административния ръководител – председател на Районен съд – Панагюрище с рег. № ВСС – 842/29.06.2018г. във връзка с искане за отпускане на средства за планиран текущ ремонт в сградата на съда планиран за 2018г.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

10.1. ПРИЕМА за необходимо и целесъобразно осигуряване на средства за извършване на планирани текущи ремонтни работи в сградата на Районен съд – Панагюрище. Стойността на разхода е определена на 47439,70 (четиридесет и седем хиляди четиристотин тридесет и девет лв. и 0,70ст.) лв. с ДДС, съгласно най-оптималната ценова оферта, предложена от „Хинко 55“ ЕООД (пет хиляди триста седемдесет и осем) лева с ДДС, съгласно най-ниската ценова оферта. Средствата следва да се предвидят по параграф §10-30 „Текущ ремонт“.

Мотиви 1:
В сградата ползвана от Районен съд – Панагюрище не е извършвано вътрешен ремонт (вътрешно боядисване) повече от 12 години. С цел подобряване хигиената, сигурността и условията на работа е планирано извършване на текущ ремонт в сградата до края на 2018г. Строително-ремонтните работи обхващат частична шпакловка по стените в участъците с механично увреждане, полагане на латексова боя по стени и тавани, циклене, фугиране и лакиране на паркет.

10.2. Решението да се изпрати на комисия „Бюджет и финанси” за корекция на бюджета на Районен съд – Панагюрище.

11. ОТНОСНО: Изпълнение решение по т. 8.2 по Протокол № 11/28.03.2018г. от заседание на Комисия „Управление на собствеността“ във връзка с указанията от писмо № 91-00-070/14.05.2014 год. на Висшия съдебен съвет, до административните ръководители за окомплектоване на исканията за закупуване на офис оборудване, копирна техника и извършване на текущи ремонти.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

11.1. ПРИЕМА за необходимо неотложно и целесъобразно осигуряване на средства за оборудване на помещение с рафтове и устройването му като архив за съхраняване на архивните дела на Районен съд – Кубрат. Общата стойността на разхода е определена в размер на 5 532,16 (пет хиляди петстотин тридесет и два и 0,16) лева с ДДС съгласно оптималните ценови предложения на „Рефлекс М“ ЕООД за стелажи и „Тидас“ ЕООД гр. Кубрат за текущ ремонт.

Мотиви 1:
Районен съд – Кубрат изпитва остра нужда от архивно помещение. Единствената възможност за съхраняване на архивните дела е да оборудване на помещение с рафтове и  да го устрои като архив.

Мотиви 2:
Със заповед № РД-13-96/15.05.2018г. на председателя на съда е назначена комисия за разглеждане и оценка на подадените ценови предложения за текущ ремонт и обзавеждане на архив за нуждите на съда. С протокол №7/16.05.2018г. от заседание на комисията и извършено следното класиране:
За стелажно оборудване комисията е класирала на първа място офертата на „Рефлекс М“ ЕООД с предложено най-добро съотношение „функционалност – полезна площ“, на стойност 4 744,78 (четири хиляди седемстотин четиридесет и четири и 0,38) лева с ДДС. 
За текущ ремонт комисията е класирала на първа място офертата на „Тидас“ ЕООД гр. Кубрат с най-ниска оферта, на стойност 778,78 (седемстотин осемдесет и седем и 0,78) лева с ДДС.
Искането на председателя на Районен съд – Кубрат е за осигуряване на средства в общ размер на 5 532,16 (пет хиляди петстотин тридесет и два и 0,16) лева с ДДС, от които 778,78 (седемстотин осемдесет и седем и 0,78) лева с ДДС са за извършване на текущ ремонт на работно помещение за обособяването му в архив и 4 744,78 (четири хиляди седемстотин четиридесет и четири и 0,38) лева с ДДС за стелажно оборудване.

11.2. Решението да се изпрати на комисия „Бюджет и финанси” за корекция на бюджета на Районен съд – Кубрат.

IV. Управление на собствеността

12. ОТНОСНО: Изменение и допълнение на решение на Комисия „Управление на собствеността“, във връзка със застраховка на сградния фонд на съдебната власт по Протокол №30/19.09.2018 г., т.16 от заседание на КУС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

12.1. ОТЛАГА вземането на решение по т. 12 от настоящия дневен ред за следващото заседание на комисията.

12.2. ВЪЗЛАГА на дирекция „Управление на собствеността на съдебната власт“ да изготви предложение, което да бъде съобразено с решението по протокол № 35/03.10.2018 г., т. 7 на Комисия „Бюджет и финанси“ и констатациите за участие на застрахователен брокер в процедурата по обществената поръчка, изложени в доклада на Светлана Карамешева – гл. експерт в отдел „Управление и координиране на цикъла на обществените поръчки“, дирекция „Правна“, АВСС.

13. ОТНОСНО: Предложение за предоставяне на служебен автомобил  „Фолксваген Пасат“ рег.№  СА 8447 СН за нуждите на дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

	13.1. ПРЕДЛАГА на Пленума на Висшия съдебен съвет да вземе следното решение:
	Предоставя на дирекция „Управление на собствеността на съдебната власт“ служебен автомобил рег. № СА 8447 СН с прилежащото към него оборудване.
	13.2. ИЗПРАЩА настоящето решение на Комисия „Бюджет и финанси“, по компетентност.

                               ПРЕДСЕДАТЕЛ 
		          НА КОМИСИЯ „УПРАВЛЕНИЕ НА СОБСТВЕНОСТТА” 
                               КЪМ ПЛЕНУМА НА ВСС: /п/   ЕВГЕНИ ДИКОВ